সংরক্ষিত আসনে মনোনয়ন না পেয়ে নিজের ফাঁসি চাইলেন আ’লীগ নেত্রী
জাতীয় সংসদের সংরক্ষিত আসনে মনোনয়ন না পেয়ে নিজের ফাঁসি চেয়ে এক আওয়ামী লীগ নেত্রী ফেসবুকে স্ট্যাটাস দিয়েছেন।







ফেসবুকে ‘আমার ফাঁসি চাই’ স্ট্যাটাস দেয়া ওই নেত্রী হলেন- ময়মনসিংহ জেলা আওয়ামী লীগের কার্যনির্বাহী কমিটির সদস্য নাজনীন আলম।




ফেসবুক স্ট্যাটাসে তিনি ‘আমার ফাঁসি চাই’ লিখে কয়েকটি বিষয় তুলে ধরেন।
সেগুলো হলো-
১) কেন হাইকমান্ডের আশ্বাসকে সরল মনে বিশ্বাস করেছিলাম।
২) এলাকাবাসী ও দলীয় নেতাকর্মীদের পাশে থাকার প্রয়োজন কেন অনুভব করেছিলাম!
৩) এমপি-সিনিয়র কোনো নেতার পরিবারের সদস্য কেন আমি হলাম না।
৪) কেন দলের নাম ভাঙিয়ে একটি পয়সা রোজগারের ধান্ধা করিনি।
৫) কেন দলের জন্য কাজ করতে গিয়ে দিনে দিনে নিঃস্ব হতে গেলাম!
৬) কেন জনসমর্থন অর্জনের চেষ্টা করেছিলাম।
৭) কেন তদবির-তেলবাজি ঠিকমতো করতে পারলাম না।
৮) কেন সমর্থকদের বারবার কাঁদাচ্ছি। সম্ভবত, এ সবই আমার ভুল-অপরাধ। এর জন্য আমার শাস্তি হওয়া উচিত।

ফেসবুকে দেয়া স্ট্যাটাস
সংরক্ষিত মহিলা আসন থেকে মনোনয়ন না পাওয়ায় তিনি ক্ষোভ, হতাশা ও কষ্ট নিয়ে ফেসবুকে এ স্ট্যাটাস দেন।
জানা যায়, উপ-নির্বাচন, একাদশ জাতীয় সংসদ নির্বাচনে আওয়ামী লীগের মনোনয়ন চেয়ে বঞ্চিত হন তিনি। পরবর্তীতে সংরক্ষিত আসনে এমপির মনোনয়নপত্র জমা দেন। এবারও ভাগ্য সুপ্রসন্ন হয়নি তার। আওয়ামী লীগের সংরক্ষিত আসনে মনোনীত ৪১ জনের তালিকায় নেই তার নাম।

জাতীয় সংসদের সংরক্ষিত আসনে মনোনয়ন না পেয়ে নিজের ফাঁসি চেয়ে এক আওয়ামী লীগ নেত্রী ফেসবুকে স্ট্যাটাস দিয়েছেন।